Проект

ДОГОВОР

ЗА ДОСТАВКА НА ВОДОМЕРИ


Днес, ............... 2019година, в гр. София, между:

“ВОДОСНАБДЯВАНЕ И КАНАЛИЗАЦИЯ”ЕООД София, със седалище и адрес на управление - гр. София, бул. „Рожен”№15, ЕИК 832046330, Идентификационен № по ДДС BG832046330, представлявано от Управителя НИКОЛА ГЕРГИНОВ НИТОВ - възложител на обществена поръчка, наричан по-долу за краткост КУПУВАЧ, от една страна,
и
…………………………………………………………………………………, със седалище и адрес на управление - гр. ………………………………, ул. “…………………………………………” № ……, ЕИК ………………………, Идентификационен № по ДДС BG……………………, представлявано от Управителя/Изпълнителния директор ……………………………………………… ………………… - изпълнител на обществена поръчка, наричан по-долу за краткост ПРОДАВАЧ, от друга страна,

на основание чл.112 във връзка с чл. 194, ал. 1 от Закона за обществените поръчки и Утвърден протокол на комисията назначена със Заповед № ......./...... и/или Решение № …/………… 2019г. на Управителя на “Водоснабдяване и канализация”ЕООД София, за обявяване класирането на участниците и участника, определен за изпълнител на обществена поръчка с предмет: “Доставка на водомери за питейна вода и радиомодули за дистанционно отчитане на водомери”, се сключи настоящият договор при следните условия:


І. ПРЕДМЕТ НА ДОГОВОРА

Чл. 1. (1) ПРОДАВАЧЪТ продава на КУПУВАЧА водомери, а именно: ....................................................................................................., подробно описани  в Техническа спецификация - Приложение № 1 и Предложение за изпълнение на поръчката в съответствие с техническата спецификация и изискванията на Възложителя - Приложение № 2, които са неразделна част от този договор, наричани по-долу за краткост “ИЗДЕЛИЯТА”, в съответствие с предложената оферта регулярно през срока на действие на този договор.
(2) Поръчката ще се изпълнява чрез периодични доставки в количества, определени по предварителни писмени заявки на КУПУВАЧА, съобразно нуждите на “В и К” ЕООД София.
(3) КУПУВАЧЪТ се задължава да заплати на ПРОДАВАЧА уговорената в този договор цена на доставените водомери.

ІI. СРОК НА ДОГОВОРА

Чл. 2. Договорът влиза в сила от датата на подписването му от двете страни и се сключва за срок от 1 (една) година или до изчерпване на прогнозната стойност, което от събиштията настъпи първо.

ІІІ. ЦЕНА, СТОЙНОСТ НА ДОГОВОРА, НАЧИН НА ПЛАЩАНЕ

Чл. 3. (1) Заплащането на доставените изделия става след издаване на фактура от ПРОДАВАЧА.
(2) Фактурата се издава за всяка доставка.
Чл. 4. Фактурата се издава по цени, предложени в Ценово предложение, с което ПРОДАВАЧЪТ, участник в процедурата публично състезание е определен за изпълнител на обществената поръчка - неразделна част от настоящия договор.
Чл. 5. Общата стойност на договора се формира на база Ценовото предложение на ПРОДАВАЧА за всички извършени доставки, съобразно необходимостта от осигуряване на водомери за нуждите на “В и К” ЕООД София, необходими за експлоатационната дейност на КУПУВАЧА, съгласно Раздел ІІІ, чл. 4 от договора регулярно през срока на неговото действие. Прогнозната стойност е до 70 хил. лв без ДДС с включени всички разходи.
Чл. 6. Цените включват всички разходи на ПРОДАВАЧА за изпълнението на поръчката.
Чл. 7. (1) Цените предложени от ПРОДАВАЧА не подлежат на увеличение.
(2) Изменение на този договор, включително на цените на водомерите, предмет на договора може да се направи по изключение с допълнително споразумение към договора, подписано от двете страни при наличие на условията, посочени в чл. 116, ал. 1 от ЗОП.
Чл. 8. Плащането на уговорената цена от КУПУВАЧА на ПРОДАВАЧА се извършва по банков път с платежно нареждане в срок до .......... (...............) дни, считано от датата на издаване на фактурата.

ІV. ПРАВА И ЗАДЪЛЖЕНИЯ НА ПРОДАВАЧА

Чл. 9. ПРОДАВАЧЪТ има право да получи за всяка доставка заплащане от КУПУВАЧА, съгласно Раздел ІІІ, чл. 8 от настоящия договор.
Чл. 10. ПРОДАВАЧЪТ се задължава да извършва периодични доставки на изделията, предмет на договора регулярно през срока на неговото действие по предварителна писмена заявка на КУПУВАЧА в срок от .......... (................) дни от представянето й франко складовата база на “В и К” ЕООД София в Централно управление - гр. София, бул.”Рожен”№15.
Чл. 11. ПРОДАВАЧЪТ се задължава всяка доставка да е придружена с приемателно-предавателен протокол и актуални сертификат за качество, сертификат или декларация за произход и валидно удостоверение за одобрен тип, издадено от Държавната агенция за метрологичен и технически надзор в съответствие с § 3 от Преходните и заключителни разпоредби на Наредбата за съществените изисквания и оценяване съответствието на средствата за измерване (НСИОССИ, обн. ДВ, бр. 80 от 03.10.2006 г.); или валиден сертификат за ЕИО одобрен тип в съответствие § 4 от Преходните и заключителни разпоредби на НСИОССИ; или MID Сертификат за оценка на съответствието или еквивалент.
Чл. 12. ПРОДАВАЧЪТ се задължава:
1. да извършва транспортиране на водомерите при спазване на изискванията за съхранение и транспортиране, със собствен транспорт, за сметка на ПРОДАВАЧА;
2. доставените водомери да са с трайно обозначение на името (логото) на производителя, идентификационния (фабричния) номер, основната мерна единица на цифровия брояч, съгласно техническото предложение – неразделна част от договора;
3. доставените водомери да са преминали първоначална метрологична проверка в годината на закупуване.
Чл. 13. ПРОДАВАЧЪТ поема гаранция за качеството на доставените водомери и гаранционен срок и условията, при които е валидна гаранцията за качество на изделията, в съответствие с БДС, EN или еквивалент и нормативните разпоредби, а именно: .......... (....................................) години/месеци, считано от датата на доставка.
Чл. 14. При констатиране на различия в количеството, вида и качеството на доставените изделия, както и при доставка на изделия, които не отговарят на изискванията по чл. 12, т. 1-3 от договора, КУПУВАЧЪТ незабавно след констатацията уведомява ПРОДАВАЧА, който е длъжен да изпрати упълномощен представител за съставяне на двустранен констативен протокол в срок от 24 (двадесет и четири) часа. В случай, че ПРОДАВАЧЪТ не изпрати свой представител за съставяне на констативен протокол, той се съставя едностранно от КУПУВАЧА. ПРОДАВАЧЪТ е длъжен в рамките на 10 (десет) дни от датата на констативния протокол да достави на КУПУВАЧА изделия по вид, количество и качество, и в съответствие с изискванията на чл. 12, т. 1-3 от този договор, съответстващи на поръчаните от КУПУВАЧА.
Чл. 15. ПРОДАВАЧЪТ е длъжен да издаде фактура за стойността на доставените изделия, оформена съобразно изискванията на закона.
Чл. 16. Разноските по доставката на изделията франко складовата база на КУПУВАЧА са за сметка на ПРОДАВАЧА.
Чл. 17. Разноските по отстраняване на нередностите съгласно констативен протокол са за сметка на ПРОДАВАЧА.
Чл. 18. При констатиране на скрити недостатъци (отклонения и/или дефекти) на доставените изделия, КУПУВАЧЪТ е длъжен да уведоми писмено ПРОДАВАЧА за това. За констатираните скрити недостатъци, страните подписват двустранен протокол. В случай, че ПРОДАВАЧЪТ не изпрати свой представител за изготвяне и подписване на протокола или откаже да го подпише, КУПУВАЧЪТ съставя протокола едностранно. ПРОДАВАЧЪТ е длъжен да предприеме действия за отстраняване на констатирани скрити недостатъци в 10-дневен срок от протокола или в случай, че същите не могат да бъдат отстранени да достави изделия, отговарящи на изискванията за качество и без недостатъци в 10-дневен срок от протокола.
Чл. 19. ПРОДАВАЧЪТ се задължава да изпълнява предмета на договора качествено, в договорените срокове и при условията на представената по проведената процедура публично състезание оферта и настоящия договор.

V. ПРАВА И ЗАДЪЛЖЕНИЯ НА КУПУВАЧА

Чл. 20. КУПУВАЧЪТ има право:
(1) Да получава изпълнение на предмета на договора качествено, в договорените срокове и при условията на представената по проведената процедура публично състезание оферта и настоящия договор.
(2) Да осъществява контрол по изпълнението на договорните задължения от страна на ПРОДАВАЧА, (относно качество, стадий на изпълнение и др.) във всеки един момент от срока на договора, без с действията си да пречи на ПРОДАВАЧА.
(3) Да изисква от ПРОДАВАЧА да изпълнява в срок и без отклонения всяка доставка на изделията съгласно Техническата спецификация на обществената поръчка.
(4) Да изисква от ПРОДАВАЧА да сключи и да му представи договори за подизпълнение с посочените в офертата му подизпълнители по реда на чл. 40. 
Чл. 21. КУПУВАЧЪТ се задължава да представя конкретните си заявки с наименованието, вида и необходимото количество на изделията от предмета на настоящия договор в писмен вид, включително и по факс.
Чл. 22. КУПУВАЧЪТ извършва подробен оглед на доставените изделия.
Чл. 23. При констатиране на различия относно количеството, вида или качеството на доставените изделия, както и при доставка на изделия, които не отговарят на изискванията по чл. 12, т. 1-3 от договора, КУПУВАЧЪТ съставя в срок от 24 (двадесет и четири) часа от доставката съвместно с ПРОДАВАЧА двустранен констативен протокол с подробно описание на отклоненията съобразно разпоредбата на Раздел ІV, чл. 14 от договора.
Чл. 24. При установени недостатъци на изделията, които не са забелязани при първоначалния оглед, КУПУВАЧЪТ трябва да уведоми незабавно в писмен вид ПРОДАВАЧА, като страните процедират по реда на Раздел ІV, чл. 18 от договора.
Чл. 25. Ако ПРОДАВАЧЪТ не предприеме съответните мерки за отстраняване на констатираните скрити недостатъци или не достави изделия съобразени с изискванията за качество съгласно разпоредбата на Раздел ІV, чл. 18, КУПУВАЧЪТ има право да върне доставените некачествени изделия и да получи обратно цената заедно с неустойката по чл. 29 от договора.
Чл. 26. КУПУВАЧЪТ е длъжен да получи изготвената от ПРОДАВАЧА фактура по чл. 15 от договора и да я подпише, ако данните отговарят на действително доставените изделия и стойността им.
Чл. 27. КУПУВАЧЪТ е длъжен да заплати фактурираната цена на доставените изделия в срок до ............... (...................) дни от датата на издаване на фактурата по чл. 15 от договора.

VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 28. (1) Приемането на всяка доставка по предмета на договора се извършва от определени от страна на КУПУВАЧА и ПРОДАВАЧА лица.
(2) Приемането на работата по настоящия договор се удостоверява с подписване от лицата по ал. 1 на двустранен приемателно-предавателен протокол.

VІІ. САНКЦИИ ПРИ НЕИЗПЪЛНЕНИЕ, ГАРАНЦИЯ ЗА ИЗПЪЛНЕНИЕ

Чл. 29. При забавяне или неточно изпълнение на задълженията по този договор виновната страна дължи на изправната неустойка в размер на 0.1% от стойността на конкретната неизпълнена доставка за всеки просрочен ден, но не повече от 2% върху реалното неизпълнение или вземане за съответната страна.
Чл. 30. Плащането на неустойки не лишава изправната страна по договора от правото й да търси обезщетения за претърпени вреди и пропуснати ползи над договорената неустойка, доказана по съответния ред.
Чл. 31. Страните по настоящия договор няма да носят отговорност за неизпълнение на договорените клаузи, причинено от форсмажорни обстоятелства.
Чл. 32. Отговорност не се дължи от страните при случай на наличие на непреодолима сила, дефиницията за която страните се съгласяват да се счита тази определена от законодателя в чл. 306 от Търговския закон.
Чл. 33. (1) ПРОДАВАЧЪТ се задължава да внесе гаранция за изпълнение на договора под формата на парична сума, банкова гаранция или застраховка, която обезпечава изпълнението чрез покритие на отговорността на ПРОДАВАЧА в размер на 700 (Словом: седемстотин) лв., представляваща 1% от прогнозната стойност на договора, преди подписване на този договор.
(2) КУПУВАЧЪТ може да прихване гаранцията, ако са му причинени щети, вследствие нарушения в количеството и качеството на доставката от страна на ПРОДАВАЧА.
(3) Гаранцията се връща на ПРОДАВАЧА в срок до 30 (тридесет) календарни дни след изтичане срока на договора, ако не е прихваната за обезщетяване на вреди. Върху размера на гаранцията не се начислява лихва.
Чл. 34. Гаранцията за изпълнение не се освобождава от КУПУВАЧА, ако в процеса на изпълнение на договора е възникнал спор между страните относно неизпълнение на задълженията на ПРОДАВАЧА и въпросът е отнесен за решаване пред съд. При решаване на спора в полза на КУПУВАЧА той може да пристъпи към усвояване на гаранцията за изпълнение.

VІІІ. ПРЕКРАТЯВАНЕ И РАЗВАЛЯНЕ НА ДОГОВОРА

Чл. 35. Настоящият договор се прекратява:
(1) С изтичане на срока на договора по чл. 2.
(2) С окончателното му изпълнение.
(3) По взаимно съгласие на страните изразено в писмена форма.
(4) Едностранно от КУПУВАЧА с писмено предизвестие отправено до ПРОДАВАЧА, считано от датата на получаване при ответната страна.
(5) По реда на чл. 118, ал. 1 от Закона за обществените поръчки.
Чл. 36. КУПУВАЧЪТ може да прекрати договора без предизвестие, когато ПРОДАВАЧЪТ:
(1) Забави изпълнението на някое от задълженията си по договора с повече от 5 (пет) работни дни;
(2) Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
(3) По реда на чл. 73 от Правилника за прилагане на ЗОП.
Чл. 37. Страните по настоящия договор за обществена поръчка имат право да изменят договора и при условията на чл. 116, ал. 1 от ЗОП.
Чл. 38. Всяка от страните има право да развали договора в случай, че другата страна виновно не изпълнява задълженията си. Договорът се счита за развален от момента на получаване на писменото изявление от изправната до неизправната страна.
Чл. 39. КУПУВАЧЪТ не дължи на ПРОДАВАЧА неустойки и обезщетения за пропуснати ползи във връзка с прекратяването на договора по чл. 35, ал. 4.

ІX. ПОДИЗПЪЛНИТЕЛ (ако е приложимо)

Чл. 40. (1) ПРОДАВАЧЪТ се задължава да сключи договор/договори за подизпълнение с посочените в офертата му подизпълнители в срок от 3 (три) календарни дни от сключване на настоящия договор. Сключването на договор за подизпълнение не освобождава ПРОДАВАЧА от отговорността му за изпълнение на настоящия договор.
(2) В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, ПРОДАВАЧЪТ се задължава да изпрати копие на договора или допълнителното споразумение на КУПУВАЧА заедно с доказателства, че са изпълнени условията по чл. 66, ал. 2 и 11 от ЗОП.
(3) Подизпълнителят/ите нямат право да превъзлагат една или повече от дейностите, които са включени в предмета на договора за подизпълнение.
Чл. 41. ПРОДАВАЧЪТ се задължава да изисква замяна на подизпълнител, който не отговаря на условията по чл. 66, ал. 2 от ЗОП.
Чл. 42. КУПУВАЧЪТ приема изпълнението на дейност по договора, включена в предмета на обществената поръчка, за която ПРОДАВАЧЪТ е сключил договор за подизпълнение, в присъствието на ПРОДАВАЧА и на подизпълнителя.
Чл. 43. (1) Когато частта от поръчката, която се изпълнява от подизпълнител, може да бъде предадена като отделен обект на ПРОДАВАЧА или на КУПУВАЧА, КУПУВАЧЪТ заплаща възнаграждение за тази част на подизпълнителя.
(2) Разплащанията по ал. 1 се осъществяват въз основа на искане, отправено от подизпълнителя до КУПУВАЧА чрез ПРОДАВАЧА, който е длъжен да го предостави на КУПУВАЧА в 15-дневен срок от получаването му. Към искането ПРОДАВАЧЪТ предоставя становище, от което да е видно дали оспорва плащанията или част от тях като недължими.
(3) КУПУВАЧЪТ има право да откаже плащане по ал. 1, когато искането за плащане е оспорено, до момента на отстраняване на причината за отказа.

X. ЗАКЛЮЧИТЕЛНИ РАЗПОРЕДБИ

Чл. 44. Договорът влиза в сила съгласно условията на Раздел ІІ, чл. 2 от настоящия договор и при условие, че са изпълнени задълженията на ПРОДАВАЧА по чл. 112, ал. 1 от ЗОП.
Чл. 45. За неуредените в настоящия договор въпроси се прилагат разпоредбите на българското гражданско и търговско законодателство.
Чл. 46. При възникване на спорове, страните уреждат отношенията помежду си доброволно чрез преговори, а при невъзможност от доброволно уреждане от компетентния съд в гр. София. Тази уговорка се прави на основание чл. 117, ал. 2 от ГПК.
Чл. 47. Страните по договора не могат да възлагат или да изпълняват друго, което не е предмет на този договор.
Чл. 48. Всички изменения и допълнения към настоящия договор се сключват в писмена форма.
Чл. 49. Адресите и банковите сметки на страните по договора са:
(1) На Купувача - “В и К” ЕООД София:
Адрес: гр. София 1220, бул.”Рожен”№15;
Банкова сметка - IBAN: BG 21 CECB 9790 1041 0848 00, BIC: CECBBGSF;
Банка: “ЦЕНТРАЛНА КОПЕРАТИВНА БАНКА” АД, клон гр. София
(2) На Продавача - “..............................................................”, гр. ..................:
Адрес: гр. ..................................., ул. “.................................................” № .......;
Банкова сметка - IBAN: .............................................., BIC: ............................;
Банка: “...............................................” АД, клон ...............................................
(3) При промяна на горните данни съответната страна е длъжна да уведоми другата в седем дневен срок от промяната.
Чл. 50. Неразделна част от този договор са:
1.	Техническа спецификация, изготвена от Купувача - Приложение № 1;
2.	Предложение за изпълнение на поръчката в съответствие с техническата спецификация и изискванията на Възложителя, подадено в процедурата публично състезание - Приложение № 2;
3.	Ценово предложение на Продавача, подадено в процедурата публично състезание - Приложение № 3.

Настоящият договор се състави и подписа в два еднообразни екземпляра, по един за всяка от страните.


КУПУВАЧ:				     ПРОДАВАЧ:

	“В и К”ЕООД София			     ……………………………
									     ………………………
							ИЗП. ДИРЕКТОР/
УПРАВИТЕЛ: ________________		УПРАВИТЕЛ: ________________
		       (Никола Нитов)				   (…………………)

